Príloha č. 1 súťažných podkladov

**Opis predmetu zákazky**

**Revízie ochranných balistický viest podkošeľových**

**Predmet zákazky**

1. **Predmetom zákazky je zabezpečenie:**

Predmetom zákazky je vykonanie revízie ochranných balistických viest podkošeľových od výrobcu SIOEN ARMOUR TECHNOLOGY Belgicko (ďalej len „ochranná balistická vesta SAT“), výsledkom ktorej je spracovanie konečného protokolu z revízie, ktorým sa predlžuje životnosť revidovaných viest o ďalších 5 rokov pri zachovaní ich ochrannej balistickej funkcie.

**1.1 Všeobecné požiadavky**

Podstatou revízie ochranných balistických viest SAT je dôsledná kontrola všetkých súčastí vesty s cieľom vylúčenia akéhokoľvek typu poškodenia, ktoré by mohlo vzniknúť pri manipulácii s vestou, pri jej používaní, ošetrovaní alebo skladovaní a ktoré by následne mohlo potencionálne negatívne ovplyvniť ochrannú funkciu vesty, t. j. ochranu hrudníka a chrbta voči krátkym strelným zbraniam v základnej triede odolnosti III-A podľa US Standard NIJ 0101.04.

**2.2 Charakteristika ochranných balistických viest SAT**

Ochranná balistická vesta SAT je určená na nosenie pod civilný odev alebo rovnošatu policajta a zabezpečuje kruhovú ochranu trupu voči strelám z krátkych strelných zbraní a bodným zbraniam v stanovenej triede odolnosti.

Pozostáva z balistického chrániča hrudníka (predný diel), balistického chrániča chrbta (zadný diel), predného a zadného nosného dielu, spojovacích dielov a prepravného obalu.

Predný a zadný balistický chránič je vložený v samostatnom uzatvorenom ochrannom obale (vložke) odolnom voči vode a UV žiareniu, ktorý je vložený do predného alebo zadného nosného dielu. Každý balistický chránič je na samostatnom uzatvorenom ochrannom obale označený štítkom, na ktorom je uvedený výrobca balistického materiálu, trieda balistickej odolnosti, mesiac a rok výroby a doba životnosti. Balistické chrániče sa do nosných dielov vkladajú zo spodnej časti predného a zadného nosného dielu cez našitý pevný zips.

Predný a zadný nosný diel sú z vonkajšej strany vyrobené z elastického materiálu zabraňujúci zatrhávaniu. Vnútorná strana predného a zadného nosného dielu je z antibakteriálneho mäkkého priedušného materiálu zabezpečujúci dostatočnú ventiláciu vzduchu pod vestou, odvod tepla, odvod potu a rýchlu absorpciu potu do ďalšej vrstvy podšívky.

Predný a zadný nosný diel sú vzájomne spojené v oblasti ramien pomocou suchého zipsu a to tak, že zadný nosný diel je preložený smerom dopredu. V oblasti pásu je zadný nosný diel upevnený pomocou dvoch pružných pásov na každej strane v spodnej časti predného nosného dielu prostredníctvom suchého zipsu s vlasom. Predný nosný diel prekrýva po stranách zadný nosný diel z vonkajšej strany.

Ochranná balistická vesta SAT je na prepravu a skladovanie uložená v prepravnom obale, ktorý je v hornej časti opatrený priehľadným vreckom (okienkom) na vloženie štítku s identifikačnými údajmi. Prepravný obal s rukoväťami je uzatvárateľný zipsom a je vyrobený z materiálu odpudzujúci vodu a nečistoty tmavo zelenej farby.

**3.3. Takticko-technické parametre**

* Trieda balistickej odolnosti III-A podľa US Standard NIJ 0101.04

 (tabuľka č. 1)

* Balistický materiál Twaron® 2000
* Rozvinutá plocha mäkkej balistiky 0,350 m² (veľkosť vesty „XL“)
* Hrúbka balistického chrániča max. 8,5 mm v najhrubšom mieste
* Hmotnosť bez prepravného obalu max. 2 500 g (veľkosť vesty „XL“)
* Farba béžová (biela, čierna)
* Veľkostné prevedenie M, L, XL, XXL a XXXL

Tabuľka č. 1

Norma balistickej odolnosti - US Standard NIJ 0101.04

|  |  |  |  |  |
| --- | --- | --- | --- | --- |
| **Trieda** | **Náboj** | **Hmotnosť strely** | **Maximálna rýchlosť strely** | **Trauma (hĺbka odtlačku)** |
| III-A | 9 mmFMJ RN | 8,2 g124 gr | 436 m/s (1430 ft/s) | 44 mm(1,73 in) |
| 44 Mag.SJHP | 15,6 g240 gr | 436 m/s (1430 ft/s) | 44 mm(1,73 in) |

**1.4. Požiadavky na revíziu**

Revízia ochranných balistických viest SAT pozostáva z týchto etáp:

1. vypracovanie dokumentu „Metodika revízie ochranných balistických viest SAT“, ktorá obsahuje:
2. vykonanie balistickej skúšky podľa US Standard NIJ 0101.04 na triedu balistickej odolnosti III-A,
3. vykonanie fyzikálno-mechanickej skúšky.
4. vykonanie vizuálnej a manuálnej kontroly,
5. vypracovanie „Protokolov z revízie“ a „Súhrnných protokolov z revízie“.

**1.5 Balistické skúšky**

Balistické skúšky sa vykonajú na dvoch kusoch ochranných balistických viest SAT, pričom sa vyberie jeden kus čo najviac opotrebovaný a jeden kus nepoužívaný. Vesty musia spĺňať kritériá triedy balistickej odolnosti III-A podľa US Standard NIJ 0101.04. Balistická skúška sa vykoná na prednom aj zadnom balistickom chrániči.

**1.6. Fyzikálno-mechanické skúšky**

Fyzikálno-mechanické skúšky sa vykonajú na dvoch kusoch ochranných balistických viest SAT, pričom sa vyberie jeden kus čo najviac opotrebovaný a jeden kus nepoužívaný.

Obsahom fyzikálno-mechanickej skúšky musí byť kontrola plošnej hmotnosti podľa normy STN EN 12127, hrúbka podľa normy STN EN ISO 5084, pevnosť v ťahu podľa normy STN EN ISO 13937-1 a ťažnosť podľa normy STN EN ISO 13937-1.

Na stanovenie prvotných fyzikálno-mechanických veličín (plošná hmotnosť, hrúbka, pevnosť v ťahu a ťažnosť) si zhotoviteľ zabezpečí údaje od výrobcu resp. vykoná fyzikálno-mechanické skúšky nového identického materiálu. Výsledky skúšok musia byť uvedené v skúšobnom protokole potvrdenom autorizovanou osobou.

**1.7. Vizuálna a manuálna kontrola**

Pri vizuálnej a manuálnej kontrole je potrebné dôsledne skontrolovať kompletnosť ochrannej balistickej vesty SAT, neporušenosť jednotlivých častí, neporušenosť šitia a funkčnosť upínacieho systému. Po otvorení vrchného obalu ochrannej balistickej vesty SAT je potrebné skontrolovať jednotlivé vrstvy ochranného balistického panelu, usporiadanie jednotlivých vrstiev, celistvosť vrstiev a ich neporušenosť, ich farbu, škvrnitosť, úbytok hrúbky a kompaktnosť. Po vykonanej kontrole sa každý ochranný balistický panel opäť vloží do obalového materiálu a zašije. Táto kontrola sa vykonáva u 100 % revidovaných ochranných balistických vestách SAT. Poškodené vesty, ktoré nie je možné opraviť, sa označia nestierateľným textom „Nepoužívať“.

**1.8. Označenie ochranných balistických viest SAT po revízií**

Každý balistický chránič ochrannej balistickej vesty SAT sa na samostatnom uzatvorenom ochrannom obale po vykonaní revízie musí označiť trvalým štítkom, na ktorom je uvedený zhotoviteľ revízie, trieda balistickej odolnosti, trieda odolnosti proti bodným zbraniam, dátum revízie a dátum životnosti (v tvare mesiac/rok). Značenie vykoná zhotoviteľ. Pôvodné značenie výrobcu ostáva nezmenené.

**1.9. Protokoly o vykonaných revíziách**

Po ukončení revízií ochranných balistických viest SAT je potrebné vydať ku každej ochrannej balistickej veste SAT „Protokol z revízie“ so zárukou predĺženia životnosti ochrannej balistickej vesty SAT o ďalších 5 rokov odo dňa ukončenia revízie. Taktiež je potrebné vydať „Súhrnný protokol z revízie“ za každú sadu. Pod pojmom sada sa rozumie určený počet viest od jednej súčasti. Súhrnný protokol z revízie zasiela zhotoviteľ v jednom originály na jednotlivé súčasti a v jednom originály aj na odbor hospodárskeho zabezpečenia sekcie ekonomiky Ministerstva vnútra Slovenskej republiky (ďalej len „ministerstvo“). Pod pojmom súčasť sa rozumie centrum podpory ministerstva a úrad ministerstva.

**1.10. Dokladovanie certifikátmi**

Zhotoviteľ požadované vlastnosti uvedené v bodoch 1.5. a 1.6. preukáže protokolom zo skúšok a záverečným protokolom vydaným autorizovanou osobou.

**1.11. Termín plnenia**

Revízie ochranných balistických viest SAT je nutné vykonať do konca roku 2023. Harmonogram vykonania revízií podľa jednotlivých sád bude dohodnutý so zhotoviteľom pri spracovávaní rámcovej dohody.

**1.12. Miesto plnenia**

Ochranné balistické vesty SAT určené na revíziu odsunie uchádzač z jednotlivých centier podpory ministerstva a úradu ministerstva vlastnými prostriedkami, taktiež ich dovoz po revízii do jednotlivých centier podpory vykoná na vlastné náklady. Úplné adresy centier podpory ministerstva a množstvá ochranných balistických viest SAT určených na revíziu budú tvoriť prílohu rámcovej dohody.

Úplné adresy centier podpory ministerstva a množstvá ochranných balistických viest SAT

|  |  |  |
| --- | --- | --- |
| **Zoznam viest** |  |  |
| P.č. | Názov súčasti | Počet viest | Adresa |
| 1. | CP Bratislava | 146 | CP Bratislava, Špitálska 14, Bratislava |
| 2. | CP Trnava | 130 | CP Trnava, Kollárova 31, Trnava |
| 3. | CP Trenčín | 94 | CP Trenčín, Jilemnického 1, Trenčín |
| 4. | CP Žilina | 108 | SOŠ PO Žilina, Bytčianska 89/2, Žilina |
| 5. | CP Nitra | 144 | CP Nitra, Železničiarska, Nitra  |
| 6. | CP Banská Bystrica | 125 | Sklady MV SR, Príboj 560, 976 13 Slovenská  Ľupča |
| 7. | CP Prešov | 160 | CP Prešov, Malý Šariš 358 |
| 8. | CP Košice | 203 | CP Košice, Rampová 7, Košice |
| 9. | ÚS MV SR Slovenská Ľupča | 374 | Sklady MV SR, Príboj 560, 976 13 Slovenská  Ľupča |
| 10. | Úrad MV SR | 1516 | sklad Košická, Košická 47, 812 72 Bratislava |
|  | Spolu | 3000 |  |